open-index/open-wikipedia-markdown huggingface dataset:
பண்டையக் கால இந்தியா : ஒரு வரலாற்று சித்திரம் (நூல்)

இந்து தேசியவாதம் மற்றும் இந்துத்துவம் ஆகியவற்றுக்கு எதிராகத் தொடர்ந்து பேசியும் எழுதியும் வரும் முனைவர் திவிஜேந்திர நாராயண் ஜா வின்  நூல்  ‘Ancient India in Historical outline’ .அசோகன் முத்துசாமி இந்நூலை ‘**பண்டையக் கால இந்தியா : ஒரு வரலாற்று சித்திரம்**’ என்கிற பெயரில் மொழியாக்கம் செய்துள்ளார். வரலாற்றுக்கு முந்தைய காலம் தொடங்கி குப்தர்கள் காலம் வரையிலான வரலாற்று நிகழ்வுகளை ஜா இந்த நூலில் விரிவாக ஆய்வு செய்துள்ளார்.

## சிந்து சமவெளி நாகரிகம்
பிரம்மாண்ட நகர அமைப்பும், மாட மாளிகைகளும் இருந்த அதே நேரத்தில், நகருக்கு வெளியே வறியவருக்கான இருஅறைக் குடில்கள் வரிசை வரிசையாகக் கட்டப்பட்டிருந்தன என்பதை ஆசிரியர் விவரிக்கிறார் . சிந்து சமவெளி மக்கள் வலமிருந்து இடமாக எழுதும் முறையைக் கொண்டிருந்தனர் என்பதையும், இறந்தவர்களைப் புதைத்துக் கல்லறை கட்டும் வழக்கத்தைக் கொண்டிருந்தனர் என்பதையும் ஆசிரியர் விளக்குகிறார்.
## மாட்டிறைச்சி மற்றும் பசு மாமிசம்
மாட்டிறைச்சி மற்றும் பசு மாமிசம் உண்ணும் வழக்கம் இஸ்லாமியர் வருகையை ஒட்டியே இந்தியாவிற்குள் நுழைந்தது, பசு புனிதமானது, அதைக் கொல்வது இந்து மத விரோதம்  என்ற கூற்றுகள் அடிப்படை ஆதாரமற்றவை என்பதை வரலாற்றுச் சான்றுகள் வாயிலாக ஜா நிரூபிக்கின்றார். ‘கோக்னா’ எனப்படும் விருந்தாளிகளுக்கு பசு மாட்டு இறைச்சியை வழங்கி வேதகால ஆரியர்கள் கௌரவித்தனர்; ரிக்வேதம் பல்வேறு பலிச் சடங்குகளை விவரிக்கும் 428 பாடல்களைக் கொண்டது; ராஜரூய யாகம், அசுவமேத யாகம் உள்ளிட்ட பல்வேறு யாகங்களின் போது பசு மாடுகள் பலியிடப்பட்டு அவற்றின் இறைச்சி விருந்தாக வழங்கப்பட்டது என்பன போன்ற ஆதாரங்களை முன்வைக்கிறார்.
அறியப்பட்ட வரலாறுகள் அனைத்தும் வர்க்கப் போராட்ட வரலாறுகளே என்கிற புரிதலுடன் , வரலாற்றியல் பொருள்முதல்வாத கண்னோட்டத்துடன் கூடிய நூலாசிரியரின் தேடுதலும் ஆய்வும் நூலின் மையமாக அமைகின்றன.

## மேற்கோள்கள்

பகுப்பு:தமிழ் நூல்கள்
தி கார்டியன்

**தி கார்டியன்** (The Guardian) என்பது இங்கிலாந்தில் வெளியாகும் நாளேடு. 1821ல் ***தி மான்செஸ்டர் கார்டியன்*** என்ற பெயரில் ஆரம்பிக்கப்பட்டு 1959 வரை அப்பெயரிலேயே விளங்கியது. இதன் முதல் இதழ் 5 மே 1821இல் வெளியானது. 

## ஆசிரியர்
இதன் தற்போதைய ஆசிரியர் காத்தரின் வைனர் ஆவார்.  இதற்கு முன்பு இப்பொறுப்பினை ஆலன் ரஸ்பிரிட்சர் வகித்தார்.

## சகோதர இதழ்கள்
சகோதர இதழ்களான தி அப்சர்வர் மற்றும் தி கார்டியன் வீக்லீ ஆகியவற்றுடன் கார்டியன் ஊடகப் பிரிவின் ஓர் அங்கமாக இவ்விதழ் உள்ளது.  இங்கிலாந்தில் மட்டுமின்றி, உலகளவில் முன்னணி நாளேடுகளில் ஒன்றாக, அதிக வாடிக்கையாளர்களைக் கொண்டுள்ளது.

***தி கார்டியன்*** ஒரு இடதுசாரி தினசரி. ஆரம்பத்தில் உள்ளுரில் மட்டும் இருந்தது. பின்னாளில் ஒரு தேசிய செய்தித்தாளாக மாறி இன்று உலகளாவிய ஊடகமாக இணையத்திலும் தொடர்புடையதாக மிகச் சிறப்பாக வளர்ந்துள்ளது. அதற்கு இரண்டு கணினி சார்ந்த கிளைகள் கார்டியன் ஆஸ்திரேலியா மற்றும் கார்டியன் US என்ற பெயரில்  ஐக்கிய இராச்சியத்திற்கு  வெளியே செயல்படுகின்றன.

## 2018இல் டேப்ளாய்ட் வடிவம்
சூன் 2017இல் கார்டியன் ஊடகப் பிரிவு இவ்விதழும் அப்சர்வர் இதழும் சனவரி 2018இல் மறுபடியும் டேப்ளாய்ட் வடிவிற்கு மாறவுள்ளதாகத் தெரிவித்தது.  15 சனவரி 2018இல் டேப்ளாய்ட் வடிவிற்கு மாறியது.  இவ்விதழின் வடிவு மாற்றத்திற்கு வாசகர்களும், சக இதழ்களும் கருத்துகளைத் தெரிவித்திருந்தன. 

## சான்றுகள்

பகுப்பு:இங்கிலாந்து
பகுப்பு:ஆங்கில இதழ்கள்
மங்களூர் வட்டம்

**மங்களூர் வட்டம்**, கர்நாடகத்தின் தட்சிண கன்னட மாவட்டத்தில் உள்ள வட்டங்களில் ஒன்று. மங்களூர் நகரமே இதன் தலைமையகம். இதன் நிர்வாகப் பிரிவுக்குள் 44 ஊர்கள் உள்ளன.  இது ஏறத்தாழ 834 சதுர கி.மீ பரப்பளவைக் கொண்டது. 

## சான்றுகள்

## இணைப்புகள்
* 
* 

பகுப்பு:தென் கன்னட மாவட்டம்
பகுப்பு:கர்நாடக வட்டங்கள்
டார்ம்சிட்டாட்டியம்

**டார்ம்சிட்டாட்டியம் (Darmstadtium)** ஒரு வேதியியல் தனிமம் ஆகும். இத்தனிமம் **உன்னுன்னில்லியம் (Uun)** மற்றும் **எகா-பிளாட்டினம்** என்று அழைக்கப்படுகின்றது. இதன் குறியீடு **Ds**, அணு எண் 110. இத்தனிமம் யுரேனியப் பின் தனிமங்களுள் ஒன்றாகும்.

ஒரு கதிரியக்கத் தனிமான டார்ம்சிட்டாட்டியம் ஒரு செயற்கைத் தனிமம் ஆகும். அணு நிறை 267 முதல் 273 வரை உள்ள இதன் ஓரிடத்தான்கள் மிகக் குறைந்த அரைவாழ்வுக் காலம் கொண்டுள்ளன. இந்த ஓரிடத்தான்களின் அரைவாழ்வுக் காலங்கள் மில்லிநொடிகள் அளவிலேயே உள்ளன.

## மேற்கோள்கள்

## வெளியிணைப்புகள்

* WebElements.com - Darmstadtium
* IUPAC: Element 110 is named darmstadtium 
* Apsidium - darmstadtium

பகுப்பு:தனிமங்கள்
பகுப்பு:செயற்கைத் தனிமங்கள்
மெய்ட்னீரியம்

**மெய்ட்னீரியம் (Meitnerium)** ஒரு வேதியியல் தனிமம் ஆகும். இதன் குறியீடு **Mt**, அணு எண் 109. இது கதிரியக்க செயற்கைத் தனிமமாகும். இதன் ஓரிடத்தானின் (278Mt) அரைவாழ்வுக் காலம் 7.6&nbsp;நொடிகள்.

இத்தனிமம் 1982 ஆம் ஆண்டு ஆகத்து 29ஆம் நாள்ஒரு செர்மானிய ஆய்வுக்குழுவினால் செயற்கையாக உருவாக்கப்பட்டது. இத்தனிமத்தின் பெயர் அணு இயற்பியலிலும் கதிரியக்கத்திலும் குறிப்பிடத்தக்க ஆய்வுகள் செய்த அறிவியலாளர் லீஸ் மெயிட்னர் என்பவரின் பணியைப் போற்றும் வகையில் மெய்ட்னீரியம் என்று சூட்டப்பட்டுள்ளது.

## ஓரிடத்தான்கள்




## மேற்கோள்கள்

## வெளியிணைப்புகள்
* Meitnerium at *[[The Periodic Table of Videos]]* (University of Nottingham)

பகுப்பு:தனிமங்கள்
பகுப்பு:தாண்டல் உலோகங்கள்
தி அப்சர்வர்

**தி அப்சர்வர்** என்பது இங்கிலாந்தில், ஞாயிற்றுக்கிழமைகளில் வெளியாகும் நாளேடு ஆகும். இதை தி கார்டியன் குழுமம் வெளியிடுகிறது. இது 222 ஆண்டுகளாக வெளியாகிறது. இதன் ஆசிரியர், ஜான் முல்கோலண்டு ஆவார். இதுவே உலகளவில் முதன்முதலாக, ஞாயிற்றுக்கிழமை வெளியான நாளேடு என்பது குறிப்பிடத்தக்கது. இது 1791 ஆம் ஆண்டில் இருந்து வெளியிடப்படுகிறது. இந்த இதழுக்கும், ஆசிரியர்களுக்கும் இங்கிலாந்து இதழியல் துறை விருதுகள் வழங்கிச் சிறப்பித்துள்ளது.

## கூடுதல் தகவல்
# 1990ம் ஆண்டு பர்சாத் பசோப்ட் ஈராக்கில் உளவாளி என்ற குற்றச்சாட்டால் தூக்கில் போடப்பட்டார், ஆனால் பின்னர் அது உண்மை அல்ல என ஈராக் ஒப்புக்கொண்டது.
# 2005 ஆம் ஆண்டில் இணையத்திற்குள் வந்தது.
# 2007 ஆம் ஆண்டில் 1971 முதல் 2003 வரையான இதழ்கள் இணையத்தில் கிடைக்கும். 
# 2008 ஆம் ஆண்டு முகமது நபி பற்றிய கேலிச்சித்திரத்தால் எகிப்தில் தடை.

## 2018இல் டேப்ளாய்ட் வடிவம்
சூன் 2017 ஆம் ஆண்டில் கார்டியன் ஊடகப் பிரிவு கார்டியன் இதழும், இவ்விதழும் சனவரி 2018இல் மறுபடியும் டேப்ளாய்ட் வடிவிற்கு மாறவுள்ளதாகத் தெரிவித்தது. 2018 சனவரி 21 முதல் டேப்ளாய்ட் வடிவத்தில் வெளிவருகிறது. 

## மேற்கோள்கள்

## வெளியிணைப்புகள்
* இதழின் தளம்

பகுப்பு:ஆங்கில இதழ்கள்
பகுப்பு:இங்கிலாந்து
படநாயர்குளங்கரை மகாதேவர் கோயில்

கேரளத்தின் கொல்லம் மாவட்டத்தில், கருநாகப்பள்ளி என்னும் ஊரில் உள்ளது **படநாயர்குளங்கரை மகாதேவர் கோயில்**. பரசுராமனால் பிரதிஷ்டிக்கப்பட்டதாக நம்புகின்றனர்.  கேரளத்தின் 108 சிவத்தலங்களில் இதுவும் ஒன்று..

## வரலாறு
ஆய் அரசனின் ஆட்சிக்குட்பட்டிருந்த  இந்தப் பகுதி, பின்னர், ஓடநாட்டின் ஒருபகுதியாகவும், திருவிதாங்கூரின் ஒரு பகுதியாகவும் இருந்தது. காயங்குளம் அரசர்களின் தலைமையகம் சிலகாலம் இங்கிருந்தது. அக்காலத்தில் புத்தத் தலமாக இருந்ததாகவும், பின்னர் இந்து தலமாக மாறியதாகவும் கூறுகின்றனர். கேரளத்தில் பள்ளி என்று பெயரில் உள்ள ஊர்கள் பலவும், முன்னர் புத்த கோயில்களைக் கொண்டிருந்தன எனவும், பின்னர் அவை இந்து சமய தலங்களாகின எனவும் தெரிகின்றது. 

## மேலும் காண்க
* 108 சிவன் கோயில்கள்

## மேற்கோள்கள்
 

பகுப்பு:கொல்லம் மாவட்டத்திலுள்ள சிவன் கோயில்கள்
பகுப்பு:108 சிவன் கோயில்கள்
அல்லு அர்ஜுன்

**அல்லு அர்ஜுன்** (*Allu Arjun*) (பிறப்பு:8 ஏப்ரல் 1983) ஒரு தெலுங்குத் திரைப்பட நடிகரும், தயாரிப்பாளரும், விளம்பர நடிகரும், நடனக் கலைஞரும் இயக்குநருமாவார். இவர் ஆர்யா, தேசமுடுரு, சங்கர் தாதா சிந்தாபாத், ஆர்யா 2, வருடு, வேதம், ரேஸ் குர்ராம் உள்ளிட்ட 20இற்கும் அதிகமான திரைப்படங்களில் நடித்துள்ளார். இவர் இரண்டு முறை நந்தி விருதுகளைப் பெற்றவர். திரைப்படங்களில் நடிப்பதோடு, சில விளம்பரங்களிலும் நடித்துள்ளார்.
இயக்குநர் லிங்குசாமி இயக்கத்தில் அல்லு அர்ஜுன் தமிழில் அறிமுகமாகிறார்.

## தனிப்பட்ட வாழ்க்கை
இவர் 8 ஏப்ரல் 1983 இல் சென்னை, தமிழ்நாட்டில் பிறந்தார். இவர் பிரபலமான நடிகர் சிரஞ்சீவிவின் மருமகன் ஆவார். இவரது குடும்பம் ஒரு திரைக்கலைக் குடும்பமாகும்.

## திரைப்படங்கள்

## குறிப்புகள்

## மேற்கோள்கள்

## வெளி இணைப்புகள்
* 

பகுப்பு:1983 பிறப்புகள்
பகுப்பு:வாழும் மக்கள்
பகுப்பு:தெலுங்குத் திரைப்பட நடிகர்கள்
பகுப்பு:தெலுங்கு நடிகர்கள்
பகுப்பு:விளம்பர நடிகர்கள்
பகுப்பு:சென்னை நடிகர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
மான்டெர்ரே, கலிபோர்னியா

**மான்டெர்ரே நகரம்** (*City of Monterey*) கலிபோர்னியா மாநிலத்தின் மையப் பகுதியில் அமைதிப் பெருங்கடலோரத்தில் மான்டெர்ரே வளைகுடாவின் தென் முனையில் அதே பெயருள்ள கவுண்டியில் அமைந்துள்ளது.  கடல்மட்டத்திலருந்து 26 அடி (8&nbsp;மீ) உயரத்தில் 8.47 ச.மைல் (21.9 ச.கி.மீ.) பரப்பளவில் அமைந்துள்ளது.,   2010 ஆண்டுக் கணக்கெடுப்பின்படி இந்நகரத்தின் மக்கள்தொகை  27,810 ஆகும்.

மான்டெர்ரே 1777ஆம் ஆண்டிலிருந்து 1846 வரை  ஆல்ட்டா கலிபோர்னியாவின் தலைநகரமாக  எசுப்பானியா மற்றும் மெக்சிக்கோவின் ஆளுகையில் இருந்தது. கலிபோர்னியாவின் சுங்கம் கொண்ட ஒரே துறைமுகமாக  விளங்கியது. 1846இல் சுங்கத்துறைக் கட்டிடம் மீது அமெரிக்கக் கொடி ஏற்றப்பட்டு கலிபோர்னியாவின் மீது ஐக்கிய அமெரிக்கா உரிமை கோரியது.  
கலிபோர்னியாவில் இந்த நகரத்தில்தான் முதல் நாடகமன்றம், பொதுக் கட்டிடம், பொது நூலகம்,பொதுத்துறைப் பள்ளி, அச்சிடும் கூடம், செய்தித்தாள் ஆகியன கட்டமைக்கப்பட்டன.19வது நூற்றாண்டு முதல் இந்நகரம் பல கலைஞர்களை ஈர்த்து வருகிறது.  பல புகழ்பெற்ற எழுத்தாளர்களும் ஓவியர்களும் இங்கு வாழ்ந்துள்ளனர்.1950கள் வரை மீன்பிடித்தலும் முதன்மையாக இருந்தது.

இங்குள்ள *மான்டெர்ரே வளைகுடா மீன் காட்சிக்கூடம்*, கேன்னரி ரோ, மீனவர் துறைமுகம் ஆகியன சுற்றுலாப் பயணிகளை கவரும் இடங்களாகும். ஆண்டுதோறும் நடத்தப்பெறும் *மான்டெர்ரே ஜாசு இசைவிழா*வும் பல வருகையாளர்களை  ஈர்க்கின்றது.
## மேற்சான்றுகள்

## மேலும் அறிய
* Augusta Fink, *Monterey: The Presence of the Past*, Chronicle Books, San Francisco, California (1972) 
* *City of Monterey Parks and Recreation Master Plan*, City of Monterey Parks and Recreation Department (1986)
* *Environmental Hazards Element, city of Monterey*, A part of the General Plan, February 1977
* *Flora and Fauna Resources: City of Monterey General Plan Technical Study*, prepared for City of Monterey by Bainbridge Behrens Moore Inc., Nov. 2, 1977
* *General Plan, City of Monterey*, (1980)
* Helen Spangenberg, *Yesterday's Artists of the Monterey Peninsula, Monterey museum of Art (1976)
* *Prehistoric Sources Technical Study'', prepared for the city of Monterey by Bainbridge Behrens Moore Inc., May 23, 1977
## வெளி இணைப்புகள்

* மான்டெர்ரே நகர அலுவல்முறை வலைத்தளம்

பகுப்பு:கலிபோர்னிய நகரங்கள்
லைஃப் ஈஸ் பியூட்டிஃபுல் (2012 திரைப்படம்)

:லைஃப் இஸ் பியூட்டிஃபுல் (***Life Is Beautiful***) என்பது 2012 ஆம் ஆண்டு வெளியான தெலுங்குத் திரைப்படம். இதை சேகர் கம்முலா, சந்திரசேகர் கம்முலா ஆகியோர் கூட்டாக இயக்கியுள்ளார். சிரேயா, அஞ்சலா சவேரி, அமலா ஆகியோர் முதன்மை வேடங்களில் நடித்துள்ளனர்.

## கதை
மூன்று நாயகர்களும் நாயகிகளையும் கொண்ட கதை. மூன்று நாயகர்களும் நண்பர்கள். மூவரில் ஒருவனான சீனு, தன் மூத்த தங்கை, இளைய தங்கை, தன் அம்மா ஆகியோருடன் வாழ்கிறான். அம்மாவின் பணியிடமாற்றம் காரணமாக, தன் பாட்டி வீட்டிற்கு இளைய, மூத்த தங்கைகளுடன் செல்கிறான். அங்கே மற்ற இரு கதாநாயகர்களும், அறிமுகமாக, நண்பர்களாக இணைகிறார்கள். நாயகர்கள் தங்களின் நாயகிகளை காதலிக்கிறார்கள். இயல்பான இளைஞர்களைக் கொண்டு கதை நகர்கிறது. நட்பு, காதல் ஆகியவற்றை முதன்மைப்படுத்திய கதை இது.

## நடிப்பு
* சிரேயா - பார்வதி (பாரு)
* அஞ்சலா சவேரி - மாயா
* அமலா - அம்மா
* அபிஜீத் துத்தலா - சீனிவாசன்
* சுதாகர் கோமகுலா - நாகராஜ்
* கௌசிக் தர்பா - அபி
* குர்சாகுன் கவுர் சச்சுதேவா - பத்து
* சாரா ஷா - லட்சுமி
* ராஷ்மி சாஸ்திரி - சத்யா
* சுரேகா வாணி
* காவ்யா - சின்னி
* நவீன் - ராக்கேஷ்
* விஜய் தேவராகொண்டா - அஜய்
* சஞ்சீவ்
* ஸ்ரீராம்
* ஸ்ரீமுகி 
* சரண் அகுலா - மணீஷ்

## பாடல்கள்

மிக்கி ஜே மெயர் இசையமைத்துள்ளார். பாடல்களை அனந்த ஸ்ரீராம், வனமாலி ஆகியோர் எழுதியுள்ளார்.

## விருதுகள்

## சான்றுகள்

## இணைப்புகள்
*Official website 
* 

பகுப்பு:2012 தெலுங்குத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
ஃபை தோற்றப்பாடு

**ஃபை தோற்றப்பாடு** (Phi phenomenon) என்பது, வெவ்வேறு பொருட்களை அடுத்தடுத்து விரைவாகப் பார்க்கும்போது அது தொடர்ச்சியாக அசைவது போலத் தோன்றும் ஒளியியற் கண்மாயம் ஆகும். 1912 ஆம் ஆண்டில் மக்சு வேர்த்தைமர் (Max Wertheimer) என்பவர், கெசுட்டால்ட் உளவியல் கோட்பாட்டில் இதற்கு வரைவிலக்கணம் கொடுத்தார். 1916 ஆம் ஆண்டில் உருவான இயூகோ மியூன்சுட்டெர்பர்க்கின் (Hugo Münsterberg) திரைப்படக் கோட்பாட்டுக்கு பார்வை நீடிப்புடன், ஃபை தோற்றப்பாடும் அடிப்படைகளாக உள்ளன.

அசையும் உணர்வைத் தருவதனால், ஃபை தோற்றப்பாடு, பீட்டா அசைவைப் போன்றதே. இருந்தாலும், ஃபை தோற்றப்பாடு, தொடராக ஒன்றன்பின் ஒன்றாக நிகழும் ஒளிர்வுத் தூண்டல்களினால் உருவாகும் அசைவுத் தோற்றமாக இருக்கும் அதே வேளை, பீட்டா அசைவு, நிலையான ஒளிர்வுத் தூண்டல்களினால் ஏற்படும் அசைவுத் தோற்றம் ஆகும்.

## ஃபை தோற்றப்பாட்டுச் சோதனை
இச்சோதனையில், பார்வையாளர்கள் பார்த்துக்கொண்டிருக்கும் ஒரு திரையில், இரண்டு படங்கள் அடுத்தடுத்துக் காண்பிக்கப்படும். ஒரு படத்தில் அதன் வலது பக்கத்தில் ஒரு கோடு இருக்க, அடுத்த படத்தில் அக்கோடு அதன் இடது பக்கத்தில் இருக்கும். இவ்விரு படங்களையும், பல செக்கன்கள் இடைவெளியில் அல்லது மிக விரைவாகக் குறைந்த நேர இடைவெளியில் காண்பிக்கலாம். இவ்வாறு நேர இடைவெளிகளை மாற்றி திரையில் என்ன தெரிகிறது என்று சோதனையை நடத்துபவர் பார்வையாளரிடம் வினவுவார். குறித்த ஒரு நிலையில், அக்கோடு திரையின் ஒரு பக்கத்தில் இருந்து மறுபக்கத்துக்கு நகர்வது போல் தோன்றும். உண்மையில் கோடு நகர்வது இல்லை. ஆனால், ஒரு குறித்த நேர இடைவெளியில் முதலில் வலது பக்கத்திலும், பின்னர் இடது பக்கத்திலும் தோன்றுகிறது.

## இவற்றையும் பார்க்கவும்
* திரைப்படம்

## மேற்கோள்கள்

## வெளியிணைப்புகள்
* பார்வை நீடிப்புக் குறித்த பிழையான நம்பிக்கை 
* ஃபை தோற்றப்பாட்டுச் செயற்பாடுகள்

பகுப்பு:ஒளியியற் கண்மாயம்
பகுப்பு:இயங்குபடம் உள்ள கட்டுரைகள்
புதிய எசுப்பானியா

**புதிய எசுப்பானியா**, (*New Spain*),  முன்னதாக  **புதிய எசுப்பானிய அரச சார்பாளுமை** (*Viceroyalty of New Spain*, ),காஸ்டீல் முடியாட்சியின் ஓர் அரச சார்பாளுமை பகுதியாகும்.  எசுப்பானியப் பேரரசின் எல்லைகள்  வட அமெரிக்கா மற்றும் கரிபியனிலிருந்து,  பிலிப்பீன்சு வரை பரவியிருந்த காலத்தில் இது 1535இல் உருவாக்கப்பட்டது.

அசுடெக் பேரரசை எசுப்பானியா கைப்பற்றிய பிறகு 1521இல் புதிய எசுப்பானியா உருவானது. புதிய எசுப்பானியா ஒரு காலகட்டத்தில் கனடாவின் கீழான வட அமெரிக்காவின்  பெரும்பகுதியையும் தற்கால மெக்சிக்கோ மற்றும் பனாமா தவிர்த்த நடு அமெரிக்கா கொண்டிருந்தது ;  மிசிசிப்பி ஆற்றுக்கு மேற்கிலிருந்த அமெரிக்க ஐக்கிய நாட்டையும் புளோரிடாக்களையும் தன்னகத்தேக் கொண்டிருந்தது.  

அமெரிக்கக் கண்டத்திற்கு மேற்கிலிருந்த புதிய எசுப்பானியாவில்  *எசுப்பானிய கிழக்கிந்தியத் தீவுகள்* எனப்படும்  ( பிலிப்பீன்சு,  மரியானா தீவுகள்,  கரோலீன் தீவுகள், எசுப்பானிய பார்மோசா (தைவான்) பகுதிகள்,  மலுக்கு தீவுகளின் பகுதிகள்) இருந்தன. அமெரிக்கக் கண்டத்திற்கு கிழக்கிலிருந்த புதிய எசுப்பானியாவில் *எசுப்பானிய மேற்கிந்தியத் தீவுகள்*, (கூபா,  (தற்கால நாடுகளான எயிட்டி மற்றும்  டொமினிக்கன் குடியரசு உள்ளடக்கிய) லா எசுப்பானியோலா, புவேர்ட்டோ ரிக்கோ, யமேக்கா,  கேமன் தீவுகள், டிரினிடாட், மற்றும் வளைகுடாத் தீவுகளை உள்ளடக்கி இருந்தது.

அமெரிக்காக்களில் நிர்வாகப் பிரிவுகளாக, கலிபோர்னியாக்கள்,  அதாவது (தற்கால அரிசோனா, கலிபோர்னியா, நெவாடா, யூட்டா, மேற்கு கொலராடோ, தெற்கு வயோமிங் உள்ளடக்கிய) ஆல்ட்டா கலிபோர்னியா;  வடக்கு பாகா கலிபோர்னியா  தெற்கு பாகா கலிபோர்னியா, (தற்கால நாடுகளான கோயுல்லா மற்றும் டெக்சஸ் உள்ளடக்கிய) நுவோ எக்சுட்ரெமடுரா , ( டெக்சசின் சில பகுதிகளையும்  நியூ மெக்சிகோவையும் உள்ளடக்கிய) சான்டா ஃபெ தெ நுவோ மெக்சிக்கோ மற்றும்   (மேற்கு மிசிசிப்பி ஆற்றுப் படுகையும் மிசௌரி ஆற்றுப் படுகையும் உள்ளடக்கிய) லூசியானாவைக் கொண்டிருந்தது.
## மேற்சான்றுகள்
திரில்லர்

**திரில்லர்** என்பது பிரபல அமெரிக்க பாப் இசை பாடகரான மைக்கேல் ஜாக்சனால் பாடப்பெற்றது ஆகும். இப்பாடலுக்கு இசையமைத்தவர் ராட் டெம்பெரன்.குயின்ஸி ஜோன்சால் தயாரிக்கப்பட்டது.

## வெளியிணைப்புகள்

* 

பகுப்பு:பாடல்கள்
இரா. சீனிவாசனின் நூற்பட்டியல்

தமிழ்நாட்டைச் சார்ந்த  மொழியியல்துறைப் பேராசிரியர் முனைவர் இரா. சீனிவாசனின்  நாட்டுடைமையாக்கப்பட்ட நூல்கள், கீழே பட்டியலாகத் தரப்படுகின்றன. 

## நூற்பட்டியல்
#அணியும் மணியும் (நூல்)
#அரை மனிதன் (நூல்)
#இங்கிலாந்தில் சில மாதங்கள் (நூல்)
#கண்ணன் திருக்கதை (நூல்)
#கம்பராமாயணம்  (நூல்)
#காணிக்கை (நூல்)
#கிளிஞ்சல்கள்  (நூல்)
#சங்க இலக்கியத்தில் உவமைகள் (நூல்)
#சிலம்பின் கதை (நூல்)
#சிலப்பதிகாரம் மூலமும் திறனாய்வுமும் (நூல்)
#சிதறல்கள்  (நூல்)
#சீவக சிந்தாமணி  (நூல்)
#தமிழ் இலக்கிய வரலாறு (நூல்)
#திருவிளையாடல் புராணம்  (நூல்)
#திருக்குறள் செய்திகள் (நூல்)
#திருக்குறள் மூலம் (நூல்)
#திருப்பாவை விளக்க உரை (நூல்)
#திரௌபதி சூளுரை  (நூல்)
#நவீன தொனலிராமன் (நூல்)
#நன வோட்டங்கள் (நூல்)
#நாலடியார் செய்யுளும் செய்திகளும் (நூல்)
#நாலடியார் செய்திகள் (நூல்)
#நாவல் பழம் (நூல்)
#படித்தவள் (நூல்)
#பரிசு மழை (நூல்)
#புகழேந்தி நளன் கதை (நூல்)
#புறநானூறு செய்யுளும் செய்திகளும் (நூல்)
#மகா பாரதம்  (நூல்)
#குப்பை மேடு  (நூல்)
#வெறுந்தாள் (நூல்)
#தெய்வத் திருமகன் (நூல்)
#மொழி ஒப்பியலும் வரலாறும் (நூல்)
#வழுக்கு நிலம் (நூல்)
#சொல்லின் செல்வன் (நூல்)

பகுப்பு:20 ஆம் நூற்றாண்டுத் தமிழ் நூல்கள்
பகுப்பு:எழுத்தாளர் வாரியாக தமிழ் நூற்பட்டியல்கள்
ஓசுலோ பல்கலைக்கழகம்

**ஓசுலோ பல்கலைக்கழகம்** (நோர்வே மொழி:Universitetet i Oslo), நோர்வேயிலேயே மிகப் பழைய பல்கலைக்கழகம். இதுவே நோர்வேயின் உயர்படிப்புக்கான மிகப்பெரிய பல்கலைக்கழகமும் ஆகும். இது முன்னர் வேந்திய பெடரிக்குப் பல்கலைக்கழகம் (Det Kongelige Frederiks Universitet) என்றழைக்கப்பட்டது. இது நோர்வேயின் தலைநகரான ஓசுலோ நகரில் அமைந்துள்ளது.  வட ஐரோப்பாவில் புகழ்பெற்ற பல்கலைக்கழகங்களுள் ஒன்றாகக் கருதப்பெறுகின்றது. உலகத் தர வரிசையில், ஒரு கணிப்பின் படி, 67 ஆவதாக உள்ள பல்கலைக்கழகம்

இப்பல்கலைக்கழகத்தில் சற்றேறக்குறைய 27,700 மாணவர்கள் உள்ளனர், இங்கே 6000 பேர் பணியில் இருக்கின்றனர். இங்கே இலூதரியம் சார்ந்த இறையியல் (இது நோர்வேயின் நாட்டுச் சமயமாக 1536 முதல் உள்ளது), சட்டவியல், மருத்துவம், மாந்த வாழ்வியல், கணிதவியல், அறிவியல், சமூக அறிவியல், பல்மருத்துவம், கல்வியியல் ஆகிய துறைகள் உள்ளன. பல்கலைக்கழகத்தின் தொடக்ககால  புதுச்செம்மரபு வளாகம் ஓசுலோ நகரின் மையத்தில் உள்ளது. இது தற்பொழுது சட்டவியல் படிப்புத்துறையினர் இருக்கும் இடமாக உள்ளது. பல்கலைக்கழகத்தின் மற்ற துறைகள் பெரும்பாலும்  ஓசுலோவின் மேற்கு எல்லை புறநகர் பகுதியில் உள்ள புதிய  பிளிண்டர்ண் (Blindern) வளாகத்தில் அமைந்துள்ளது. மருத்துவத்துறை பல மருத்துவமனைகள் இருக்கும் இடங்களில் பலவாகப் பிரிந்து உள்ளது.

## அடிக்குறிப்புகளும் மேற்கோள்களும்

## நூல்கள் கட்டுரைகள்
*John Peter Collett: *Historien om Universitetet i Oslo*, Universitetsforlaget 1999

## வெளி இணைப்புகள்
* The University of Oslo website
** A brief history in English of the University of Oslo 
* The Foundation for Student Life in Oslo (Studentsamskipnaden) 
* Universitas (மாணவர் செய்தித்தாள்)
** ஆங்கிலத்தில் பல்கலைக்கழகச் செய்தி 
* Radio Nova (மாணவர் வானொலி)

பகுப்பு:நோர்வே பல்கலைக்கழகங்கள்
சசி (இயக்குநர்)

**சசி** என்கிற **சசிதரன்** (Sasidharan; பிறப்பு: 9 செப்டம்பர் 1970) என்பவர் ஒரு தமிழ்த் திரைப்பட இயக்குநர் மற்றும் திரைக்கதை ஆசிரியர் ஆவார். இவர் 1998 ஆம் ஆண்டு சொல்லாமலே என்ற திரைப்படத்தின் மூலம் திரைப்பட இயக்குநராக அறிமுகமானார், அதைத் தொடர்ந்து ரோஜாக் கூட்டம் (2002), டிஷ்யும் (2006), பூ (2008), 555 (2013), பிச்சைக்காரன் (2016) போன்ற பல திரைப்படங்களில் பணிபுரிந்துள்ளார்.

2008 ஆம் ஆண்டு வெளியான பூ என்ற திரைப்படத்துக்காக சிறந்த இயக்குநர் விருதையும் பெற்றுள்ளார்.

## திரைப்படங்கள்

## மேற்கோள்கள்

## வெளியிணைப்புகள்
* 

பகுப்பு:1970 பிறப்புகள்
பகுப்பு:வாழும் மக்கள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:தமிழ்நாட்டுத் திரைக்கதை எழுத்தாளர்கள்
ஜாக்சன் 5

**ஜாக்சன் 5** என்பது புகழ் பெற்ற அமெரிக்க பாப் இசைப்பாடகரான மைக்கேல் ஜாக்சன் மற்றும் அவரின் நான்கு சகோதரர்கள் இணைந்து ஏற்படுத்திய மேற்கத்திய இசைக்குழு ஆகும்.

## வெளியிணைப்புகள்

*
*Rock and Roll Hall of Fame page on The Jackson 5
*
*
*

## மேற்கோள்கள்

பகுப்பு:அமெரிக்க இசைக்குழுக்கள்
சகுந்தலா அம்மாள் பொறியியற் கல்லூரி

**சகுந்தலா அம்மாள் பொறியியல் கல்லூரி** (S. A. Engineering college) சென்னையில் உள்ளது. அண்ணா பல்கலைக்கழகத்துடன் இணைக்கப்பட்டு, தேசிய தர ஆணையத்தின் அங்கீகாரம் பெற்றது. முதன்மையான பாடப் பிரிவுகளில் பொறியியல் படிப்புகள் வழங்குகிறது. இது எஸ். ஏ. பொறியியற் கல்லூரி என்றும் அழைக்கப்படுகிறது.

## அமைவிடம்
இது பூந்தமல்லி - ஆவடி சாலையில், திருவேற்காட்டில் உள்ளது. 42 ஏக்கர் பரப்பளவில் அமைந்துள்ளது.
கல்லூரி வளாகத்திற்குள் ஆறு கட்டிடங்கள் உள்ளன. ஒவ்வொன்றும் நான்கு தளங்ளைக் கொண்டவை, முதன்மை கட்டிடத்தில், முதலாம் ஆண்டு மாணவர்களுக்கான வகுப்பறைகளும், நிர்வாக அலுவலகமும் உள்ளன. கணிப்பொறித் துறை கட்டிடத்தில், கணிப்பொறியியல், தகவல் தொழில்நுட்பம் பயிலும் மாணவர்களுக்கான ஆய்வகங்களும், வகுப்பறைகளும் உள்ளன. இயந்திரப் பொறியியல் துறையில் கட்டிடப் பொறியியல், இயந்திரப் பொறியியல் மாணவர்களுக்கான பட்டறைகளும், வகுப்பறைகளும் உள்ளன. மின்துறைக் கட்டிடத்தில் மின்னியல், மின்னணுவியல் மாணவர்களுக்கான வகுப்பறைகளும், ஆய்வகங்களும் உள்ளன. முதுநிலை மாணவர்களுக்கான கட்டிடத்தில், வகுப்பறைகளும், கருத்தரங்கக் கூடம், வகுப்பறைகள், ஆய்வகம் ஆகியனவும் உள்ளன. ஒவ்வொரு துறைக் கட்டிடத்திலும், முதலாவது தளத்தில் துறைத் தலைவர் அறை உள்ளது.

## நிர்வாகம்
தர்ம நாயுடு அறக்கட்டளையினர் மேற்பார்வையில் கல்லூரி நிர்வாகம் செயலாற்றுகிறது. இது தெலுங்கு சிறுபான்மையினர் கல்வி நிறுவனம் ஆகும். ஆவடி எம். எல். ஏ சுதர்சனம் நாயுடுவின் தந்தையின் பெயரில் இந்த அறக்கட்டளை நிறுவப்பட்டது. சுதர்சனத்தின் தாயின் பெயர் கல்லூரிக்கு சூட்டப்பட்டது.

## நூலகம்
கல்லூரியின் மைய நூலகத்தில் 50,000 நூல்கள் உள்ளன. கணினியியல், மின்னியல், மின்னணுவியல், இயந்திரப் பொறியியல், கட்டிடக் கலை, தகவல் தொழில்நுட்பம் ஆகிய துறைகளைச் சார்ந்த நூல்களும், குறிப்புதவிப் புத்தகங்களும் இதில் அடங்கும். ஐ. ஈ. ஈ. ஈ நிறுவனத்தின் 
ஆய்வு இதழ்களும், தேசிய, மாநில அளவிலான ஆய்விதழ்களும் சேகரிக்கப்பட்டுள்ளன. நாள்தோறும் செய்திகளை அறிய தமிழ், ஆங்கிலம், தெலுங்கு, மலையாள நாளேடுகள் சேகரித்து வைக்கப்பட்டுள்ளன. இணைய வழியில் தகவல்களைப் பெற இணைய இணைப்புடன் கூடிய கணினிகளும் உள்ளன.

## பிற வசதிகள்
*விளையாட்டுகள்:
கைப்பந்தாட்டம், கால்பந்தாட்டம், கூடைப்பந்தாட்டம், துடுப்பாட்டம், டென்னிசு ஆகிய விளையாட்டுகளுக்கென தனித் தனித் திடல்கள் உள்ளன.
*கருத்தரங்கக் கூடம்:
இருநூறு பேர் வரை அமரும் வசதி கொண்ட இரு கருத்தரங்கக் கூடங்கள் உள்ளன.
*உணவகம்:
ஒரே நேரத்தில், நானூறு பேர் வரை உண்ணும் அளவிலான உணவகம் உள்ளது. சிறு அடுமனையும் இணைக்கப்பட்டுள்ளது.
*விடுதி:
ஆண்கள், பெண்களுக்கான தனி விடுதிகள் உள்ளன. இவற்றில் நூறு பேர் தங்கலாம்.
*பேருந்துகள்:
சென்னையின் பல்வேறு பகுதிகளுக்குச் சென்று வர 25 கல்லூரிப் பேருந்துகள் உள்ளன.

## துறைகள்
:இளநிலை:
*கணிப்பொறியியல்
*மின்னியல், தொலைத்தொடர்பியல்
*மின்னணுவியல்
*இயந்திரப் பொறியியல்
*கட்டிடக் கலை
*தகவல் தொழில்நுட்பம்
:முதுநிலை:
*வணிக நிர்வாகம்
*கணினிப் பயன்பாடுகள்
*கணிப்பொறியியல்
*கம்யூனிகேசன் சிஸ்டம்ஸ்
*எம்பெடட் சிஸ்டம்ஸ்

## சான்றுகள்

## இணைப்புகள்
*கல்லூரியின் தளம்

பகுப்பு:சென்னை அண்ணா தொழில்நுட்பப் பல்கலைக்கழகத்துடன் இணைக்கப்பட்ட பொறியியல் கல்லூரிகள்
பகுப்பு:சிறுபான்மையினர் அமைப்புகள்
பிரபாஸ்

**பிரபாஸ் இராஜூ உப்பலபட்டி** (பிறப்பு 23 அக்டோபர் 1979), என்பவர் தெலுங்கு திரைப்பட நடிகர் ஆவார். இவர் தெலுங்குத் திரைப்படத் துறையின் முன்னணி நடிகர்களுள் ஒருவர். வர்ஷம் என்ற 2004 ஆம் ஆண்டு வெளியான திரைப்படத்தின் மூலம் இவர் புகழடைந்தார். மிர்ச்சி, முன்னா, டார்லிங், மிஸ்டர். பெர்ஃபெக்ட் உள்ளிட்ட திரைப்படங்கள் இவரது வெற்றிப் படங்கள். இவர் தமிழில் நடித்த பாகுபலி, மற்றும் பாகுபலி 2 படமானது இவருக்கு மிகப்பெரிய வெற்றியைத் தேடித்தந்தது.

## திரைப்படங்கள்

## சான்றுகள்

பகுப்பு:தெலுங்குத் திரைப்பட நடிகர்கள்
பகுப்பு:வாழும் மக்கள்
பகுப்பு:இந்தியத் திரைப்பட நடிகர்கள்
பகுப்பு:1979 பிறப்புகள்
பகுப்பு:மேற்குக் கோதாவரி மாவட்ட மக்கள்
சாயாஜி சிண்டே

**சாயாஜி சிண்டே**, இந்தியத் திரைப்பட நடிகர் ஆவார். இந்தி, தெலுங்கு, தமிழ், கன்னடம், மலையாளம் உட்பட்ட மொழித் திரைப்படங்களில் நடித்துள்ளார்.

## திரைப்படங்கள்
### தெலுங்கு
* அத்தடு (2005)
* ஆர்யா 2 (2009)
* மிஸ்டர். பர்ஃபெக்ட் (2011)

### தமிழ்
* *[[சேட்டை (திரைப்படம்)|சேட்டை]]* (2013)
* * [[தாண்டவம் (திரைப்படம்)|தாண்டவம்]]* (2012)... ரவிச்சந்திரன்
* * [[ஒரு கல் ஒரு கன்ணாடி]] (2012) ... மகேந்திர குமார்
* *வேலாயுதம்* (2011)... பெரோசு கான்
* *வெடி* (2011)... ஈஸ்வரமூர்த்தி
* *வேட்டைக்காரன்* (2009) ... கட்டபொம்மன்
* *ஆதவன்* (2009)... இப்ராகிம் ராவுத்தர்
* *தோரணை* (2009) ... சிவனாண்டி
* *படிக்காதவன் (2009) ... ராமி ரெட்டி
* *[[சந்தோஷ் சுப்பிரமணியம்]] (2008) ...கோவிந்தன்
* *வைத்தீஸ்வரன் (2008) * ... தனசேகரன்
* *அழகிய தமிழ் மகன்* 
* *சுதேசி* (2005) -- நாராயன்
* *தூள்* (2003) -- அமைச்சர்
* *பாபா* (2002) - தயானந்த பாரதி
* *அழகி* (2002) -- தனலட்சுமியின் கணவன்
* *பாரதி'' (2000) -- சுப்பிரமணிய பாரதி

## வெளி இணைப்புகள்
உத்தியோகபூர்வ இணையத்தளம் 

## மேற்கோள்கள்

பகுப்பு:இந்தியத் திரைப்பட நடிகர்கள்
பகுப்பு:இந்தித் திரைப்பட நடிகர்கள்
பகுப்பு:தெலுங்குத் திரைப்பட நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:மலையாளத் திரைப்பட நடிகர்கள்
பகுப்பு:கன்னடத் திரைப்பட நடிகர்கள்
பகுப்பு:வாழும் மக்கள்
பகுப்பு:1952 பிறப்புகள்
பகுப்பு:சாத்தாரா மாவட்ட நபர்கள்
பகுப்பு:1959 பிறப்புகள்
குவாண்டம் பின்னல்

**குவாண்டம் பின்னல்** அல்லது **குவாண்டம் தொடக்கு** (*quantum entanglement*) என்பது ஒரு இயற்பிய தோற்றப்பாடாகும், இரண்டு துகள்களின் (அல்லது துகற் தொகுதிகளின்) குவாண்டம் நிலைகள் ஒன்றை ஒன்று சார்ந்து இருக்கும் நிலையில் இது நிகழும். ஒரு துகளின் நிலையைப் பொறுத்தே மற்ற துகளின் நிலையை விவரிக்க இயலும்படி அத்துகள்கள் தோன்றியோ அல்லது இடைவினை கொண்டோ இருக்கும்.

பகுப்பு:இயற்பியல் கோட்பாடுகள்
முள்ளிவாய்க்கால் நினைவு முற்றம்

thumb|முள்ளிவாய்க்கால் முகப்பு கல்வெட்டு
thumb|திறப்புவிழா கல்வெட்டு
**முள்ளிவாய்க்கால் நினைவு முற்றம்** என்பது தமிழீழத்தில் கொல்லப்பட்ட, தமிழீழத்துக்காக உயிர் விட்ட போராளிகள், தியாகிகள் மற்றும் மக்களை நினைவு கூரும் ஒரு முற்றம் ஆகும். இதில் தமிழ் மொழிக்கு தொண்டு செய்தவர்கள் மற்றும் இந்தி எதிர்ப்பு போராட்டத்தில் கலந்து கொண்டவர்களின் புகைப்படங்கள் விவரங்கள் உள்ளன. இதனை 06-11-2013 அன்று தஞ்சையில் உலகத் தமிழர் பேரமைப்பின் அமைப்பாளர் பழ. நெடுமாறன் திறந்து வைத்தார்.

## வரலாறு

### கட்டுமானம்
இந்த நினைவு முற்றம் கட்டும் பணி நவம்பர் 15, 2010இல் தொடங்கப்பட்டது. வைகோ மற்றும் நல்லகண்ணுவால் இதன் அடிக்கல் நாட்டப்பட்டது.
முதலில் ஒரு நினைவுத்தூணாக மட்டுமே அமைக்கத் திட்டமிடப்பட்டிருந்தது. ஆனால் இலங்கையில் தமிழர் நினைவிடங்களுக்கு நிகழ்ந்த அவலங்களால், தமிழர்கள் அதிகளவில் அழிக்கப்பட்ட இலங்கையின் உள்நாட்டுப் போரின் நினைவுச் சின்னமாக இது உருவாக்கத் தீர்மானிக்கப்பட்டது.

உலகத் தமிழர் பேரவையால் மேற்கொள்ளப்பட்ட இத் திட்டப்பணி, பேரவை மற்றும் தமிழ் தேசிய இயக்கத்தின் தலைவர் பழ நெடுமாறனின் மேற்பார்வையில் நடந்தது. கட்டுமானத்திற்கான நிதி பல இடங்களிலிருந்து திரட்டப்பட்டது. தமிழ் செயற்பாட்டாளர் ம. நடராசன் நினைவு முற்றத்திற்குத் தேவையான நிலத்தை வழங்கினார்.

### திறப்பு விழா
திட்டமிடப்பட்ட நாளுக்கு இரு நாட்களுக்கு முன்னதாக, 2013 ஆம் ஆண்டு, நவம்பர் 6 ஆம் தேதியன்று இம்முற்றம் திறந்து வைக்கப்பட்டது. நல்லகண்ணு (இந்திய கம்யூனிஸ்ட் கட்சி), வைகோ (மறுமலர்ச்சி திராவிட முன்னேற்றக் கழகம்) தலைவர் தமிழ்த் தேசியப் பேரியக்க தலைவரும் தமிழ்த்தேசிய தமிழா் கண்ணோட்டத்தின் ஆசிாியருமான தோழா் பெ. மணியரசன்,  சீமான் (திரைப்பட இயக்குநர் மற்றும் நாம் தமிழர் கட்சி ஒருங்கிணைப்பாளர்), சு. ப. உதயகுமார் (கூடங்குளம் செயற்பாட்டாளர்) மற்றும் பொன் இராதாகிருஷ்ணன் (பாரதிய ஜனதா கட்சி) போன்ற தமிழகத்தை சேர்ந்த முக்கிய அரசியல் தலைவர்களும் செயற்பாட்டாளர்களும் திறப்பு விழாவில் கலந்து கொண்டனர்.

## அமைவிடம்
முள்ளி வாய்க்கால் முற்ற வளாகம் தஞ்சாவூரிலிருந்து ஐந்து கிலோ மீட்டர் தொலைவிலுள்ள விளார் கிராமத்தில் 1.75 ஏக்கர் பரப்பளவில் தஞ்சாவூர்-திருச்சிராப்பள்ளி சாலையோரம் அமைந்துள்ளது. தஞ்சாவூர் பழைய பேருந்து நிலையத்திலிருந்து விளார் செல்லும் பேருந்துகள் மூலம் இவ்விடத்தை அடையலாம். தஞ்சாவூரின் அண்ணாநகர் சந்தையிலிருந்தும் இந் நினைவு முற்றத்திற்கு எளிதாகச் செல்லலாம்.

## ஐந்தாமாண்டு முள்ளிவாய்க்கால் நினைவு நாள்
மே 18, 2014 அன்று இந்த முற்றத்தில் *முள்ளிவாய்க்கால் 5-ஆம் ஆண்டு நினைவு நாள்* அனுசரிக்கப்பட்டது. உலகத் தமிழர் பேரமைப்புத் தலைவர் பழ. நெடுமாறன் கலந்து கொண்டார். முற்றத்தில் உள்ள விடுதலைப் புலிகள் தலைவர் பிரபாகரனின் பெற்றோர் அஸ்திக்கு மலர் தூவியும், மெழுகுவர்த்தி ஏந்தியும் அஞ்சலி செலுத்தப்பட்டது .

## மேற்கோள்கள்

## வெளி இணைப்புகள்
* முள்ளி வாய்க்கால் நினைவு முற்றம், தஞ்சாவூர் - காணொலி 
பகுப்பு:தமிழீழம் தொடர்பான நினைவிடங்கள்
பகுப்பு:தஞ்சாவூர் மாவட்டம்
திரைப்படத் தயாரிப்பு

திரைப்பட உருவாக்கம் அல்லது திரைப்பட தயாரிப்பு என்பது  ஒர் திரைப்படத்தை உருவாக்கும் செயன்முறையை குறிக்கின்றது. திரைப்பட தயாரிப்பு  பல சிக்கலான மற்றும் வேறுபட்ட படிநிலைகளைக் கொண்டது, இது மூலக் கதை அல்லது கதைகருவிலிருந்து ஆரம்பிக்கிறது. அதன்பின் தயாரிப்பு திரைக்கதை எழுதுதல், நடிகர்கள் தேர்வு, முன்-தயாரிப்பு, படப்பிடுப்பு, ஒலிப்பதிவு, பிந்தைய தயாரிப்பு மற்றும் முழுமையான திரைப்படத்தை பார்வையாளர்கள் முன் திரையிடல் போன்ற நிலைகளின்  ஊடாக தொடரும். இச்செயன்முறையானது பொதுவில் திரைப்பட இயக்குனர்கள் திரைக்கதை கிரம முறைப்படி அல்லாமலும், தேவையின்படி ஒரே காட்சியை மீண்டும் மீண்டும் படம்பிடிக்கவும், பின்னர் அதை படப்பொகுப்பின் மூலம் அவற்றை ஒன்றிணைப்பதாலும் வரிசைக்கிரமப்படி அமையாது. உலகம் முழுவதும்  பல்வேறு பொருளாதார, சமூக, அரசியல் சூழ்நிலைகளில் திரைப்பட உருவாக்கம் நிகழ்கிறது. மேலும் பல்வேறு தொழில் நுட்பங்களையும் சினிமா நுட்பங்களையும் பயன்படுத்தி திரைப்படங்கள்,  தொலைக்காட்சி மற்றும் ஸ்ட்ரீமிங் தளங்களுக்கான எபிசோடிக் திரைப்படங்கள், இசைக்காணொளிகள், விளம்பர மற்றும் படிப்பிணைத்  திரைப்படங்கள் உருவாக்கப்படுகின்றன.

ஆரம்ப காலங்களில் திரைப்படங்கள் படச்சுருள்களை பயன்படுத்தியே தயாரிக்கப்பட்டது என்றாலும் சமகாலத்தில் திரைப்பட உருவாக்கம் டிஜிட்டல் மயமாகியுள்ளது.  இன்று திரைப்பட உருவாக்கம் என்பது ஒரு ஒலி-ஒளிக் கதையை விநியோகத்திற்காகவும் திரையிடலுக்காகவும் வணிக ரீதியாக வடிவமைக்கும் செயன்முறையை குறிக்கிறது. 

## கட்டங்கள்
திரைப்படத் தயாரிப்பில் பல முக்கியமான கட்டங்கள் உள்ளன.
* **தொடக்கம்** - படத்துக்கான எண்ணக்கருவை உருவாக்குதல், ஏற்கனவே வேறொருவரால் எழுதப்பட்ட கதையாக இருந்தால் அதற்கான உரிமைகளை வாங்குதல், திரைக்கதை எழுதுதல், தேவையான நிதி வளங்களை ஒழுங்கு செய்தல் போன்றன இக்கட்டத்துள் அடங்கும்.
* **படப்பிடிப்புக்கு முந்திய கட்டம் (முன்-தயாரிப்பு)** - இக்கட்டத்தில், படப்பிடிப்புக்கான ஒழுங்குகள் செய்யப்படும். நடிகர்கள் தேர்வு, படக்குழுவினர் தேர்வு என்பவற்றோடு, படப்பிடிப்புக்கான இடத்தேர்வு, காட்சியமைப்புக்களை உருவாக்குதல் என்பனவும் இக்கட்டத்தில் இடம்பெறும்.
* **படப்பிடிப்புக் கட்டம் (தயாரிப்பு)** - எடிட் செய்யப்படாத படச்சுருள் மற்றும் திரைப்படத்திற்கு தேவையான அனைத்து கூறுகளும்  இக்கட்டத்திலேயே துண்டுதுண்டாகப் படம் பிடிக்கப்படும்.
* **படப்பிடிப்புக்குப் பிந்திய கட்டம் (பிந்தைய தயாரிப்பு)** - இந்தக் கட்டத்தில் துண்டு துண்டாக பதிவுசெய்யப்பட்ட திரைப்படத்தில் படத்தொகுப்பு மேற்கொள்ளப்பட்டு  இறுதி தயாரிப்பாக  தொகுக்கப்படும். 
* **திரைப்பட விநியோகம்** - முழுமையாக தயாரிக்கப்பட்ட படம் திரைப்படம் விநியோகிக்கப்படுவதும், சந்தைப்படுத்தப்படுவதும்,  விநியோகத்தர்கள் ஊடாகத் திரையரங்குகளில் திரையிடப்படுவதுடன், குறுந்தட்டுகளாக வெளியிடுதல், தொலைக்காட்சி மற்றும் ஸ்ட்ரீமிங் தளங்களுக்கு உரிமம் வழங்குதல் என்பனவும் இக்கட்டத்துக்கு உரிய செயற்பாடுகள்.

## மேற்கோள்களை

## வெளி இணைப்புகள்
* 

தயாரிப்பு
தயாரிப்பு
ஒலிச்சேர்க்கை

**ஒலிச்சேர்க்கை** (Dubbing) என்பது திரைப்படத் தயாரிப்பிலும், நிகழ்படத் தயாரிப்பிலும், படப்பிடிப்புக்குப் பிந்திய ஒரு செயற்பாடு ஆகும். ஒலிச்சேர்க்கையின்போது, முதலில் செய்த ஒலிப்பதிவுக்குக் கூடுதலான அல்லது குறைநிரப்பு ஒலிப்பதிவு இடம்பெறுகிறது. இந்தச் செயல்முறை, தன்னியக்க உரையாடல் பதிலீடு அல்லது கூடுதல் உரையாடல் பதிவு என்பதையும் உள்ளடக்குகிறது. இச்செயல்முறையின் போது, படத்தில் நடித்த நடிகர்களின் உரையாடல்களை மீள்பதிவு செய்கின்றனர். இசை பெரும்பாலும் ஒலிச்சேர்க்கை மூலமே திரைப்படத்தில் இணைக்கப்படுகின்றது. திரைப்படத்தில் நடித்த நடிகர்களுக்குப் பதிலாக இன்னொருவர் அதே மொழியில் குரல் கொடுப்பதும், திரைப்படங்களை மொழிமாற்றம் செய்யும்போது நடிகர்களுக்குப் பிற மொழியில் வேறொருவர் குரல் கொடுப்பதும் ஒலிச்சேர்க்கையுள் அடங்குவதே. 

தற்பொழுது வெளிநாட்டு விநியோகத்திற்காக திரைப்படங்கள், தொலைக்காட்சி நிகழ்ச்சிகள், அனிமே மற்றும் குழந்தைகள் நிகழ்ச்சிகள் ஆகியவை மொழிமாற்றம் செய்யப்பட்டு வெளியிடப்படுகின்றது. இந்தியா நாட்டை பொறுத்தவரையில் பெருமபாலான வெளிநாட்டுத் திரைப்படங்கள் மற்றும் உள்நாட்டுத் திரைப்படங்கள் தமிழ், தெலுங்கு மற்றும் இந்தி மொழிகளில்  மொழிமாற்றம் செய்யப்பட்டு திரையிடப்படுகிறது.

## தோற்றம்
முற்காலத்தில் படத்தில் நடிக்கும் நடிகருக்குப் பாடும் குரல் வளம் இல்லாதபோது பாடல்களை வேறொருவர் மூலம் பாடி இணைப்பதற்கே ஒலிச்சேர்க்கை பெரிதும் பயன்பட்டது. தற்காலத்தில், பல்வேறு தேவைகளுக்கு ஒலிச்சேர்க்கை நுட்பங்களைப் பயன்படுத்துகின்றனர். பல்வேறு ஒலி-ஒளித் தயாரிப்புகளை உலகின் பல்வேறு இடங்களிலும் விற்பனை செய்யும்போது அவ்வவ்விடங்களின் உள்ளூர் மொழிகளில் மொழிமாற்றம் செய்யவேண்டியுள்ளது. இதற்கும் ஒலிச்சேர்க்கை நுட்பங்கள் பயன்படுகின்றன.

## வழிமுறைகள்
### தன்னியக்க உரையாடல் பதிலீடு
தன்னியக்க உரையாடல் பதிலீடு அல்லது கூடுதல் உரையாடல் ஒலிப்பதிவு என்பது, படப்பிடிப்பு முடிவடைந்த பின்னர், படத்தில் நடித்த நடிகர்கள் தமது உரையாடல்களை மீள்பது செய்யும் ஒரு செயற்பாடு ஆகும். ஒலித்தரத்தை மேம்படுத்துவதற்காகவும், உரையாடலில் மாற்றங்களை ஏற்படுத்தவும் இது அவசியமாகின்றது. ஏற்கனவே பதிவு செய்யப்பட்ட உரையாடல்களில் இருக்கக்கூடிய சொற் தெளிவு, நேர இசைவுக் குறைபாடு, உச்சரிப்புக் குறைபாடு போன்றவற்றை நீக்குவதற்கும் இந்த முறை பயன்படுகின்றது. 

வழமையான படத் தயாரிப்புக்களின்போது, படப்பிடிப்பு ஒலிப்பதிவாளர் படப்பிடிப்பின்போதே உரையாடல்களை ஒலிப்பதிவு செய்வார். ஆனாலும், கருவிகளிலிருந்து எழும் ஒலி, போக்குவரத்து ஒலி, காற்று மற்றும் சூழலிலிருந்து எழுகின்ற பிற ஒலிகள் போன்றவற்றினால், களத்தில் செய்யப்படும் ஒலிப்பதிவுகள் பெரும்பாலும் பயன்பாட்டுக்கு உதவாதவையாக ஆகிவிடுகின்றன. படப்பிடிப்புக்குப் பிந்திய கட்டத்தில், ஒரு ஒலிப்பதிவு மேற்பார்வையாளர் பதிவு செய்யப்பட்ட உரையாடல்களைக் கேட்டு மீள ஒலிப்பதிவு செய்யவேண்டிய பகுதிகள் எவை என முடிவு செய்வார்.    

## உரைத்துணை

## மேற்கோள்கள்


பகுப்பு:திரைப்படத் தயாரிப்பு தொழில்கள்
பகுப்பு:ஊடகத் தொழில்கள்
பகுப்பு:பொழுதுபோக்குத் தொழில்கள்
புலிகளின் தாகம் தமிழீழத் தாயகம்

**புலிகளின் தாகம் தமிழீழத் தாயகம்** என்ற வாக்கியம் தமிழீழ விடுதலைப் புலிகளின் தேசியக் குறிக்கோள் ஆகும். தமிழீழ விடுதலைப் புலிகள் முக்கிய ஆவணங்களிலும் உரையிலும் இது குறிப்பிடப்படும். இது பின்னர் **தமிழர்களின் தாகம் தமிழீழத் தாயகம்** என தமிமீழ மக்களின் தேசிய குறிக்கோளாக மாற்றமடைந்தது. 

## மேற்கோள்கள்

## வெளி இணைப்பு
* http://www.youtube.com/watch?v=4ELiRKv8K7w

பகுப்பு:தமிழீழ விடுதலைப் புலிகள்
தமிழீழ தேசிய சின்னங்கள்

தமிழீழ விடுதலைப் புலிகள் அறிவித்த தமிழீழ தேசிய சின்னங்கள் பின்வருமாறு:

## தமிழீழ தேசிய சின்னங்கள்

பகுப்பு:தமிழீழ வரலாறு
வண்ணக்கன்

**வண்ணக்கன்** என்னும் அடைமொழியோடு குறிப்பிடப்பட்ட புலவர்கள் சங்க நூலில் காணப்படும் பாடல்கள் சிலவற்றைப் பாடியுள்ளனர். 
* புதுக்கயத்து வண்ணக்கன் கம்பூர்கிழான்
* வடமவண்ணக்கன் தாமோதரனார்
* வடம வண்ணக்கன் பெருஞ்சாத்தனார்
* வண்ணக்கன் சோருமருங் குமரனார்
* விற்றூற்று வண்ணக்கன் தத்தனார்
ஆகியோர் அவர்கள். இவர்களைப் பற்றி எண்ணும்போது 'வண்ணப்புறம்' என்னும் அடைமொழியோடு வரும் வண்ணப்புறக் கந்தரத்தனார் என்னும் புலவரும் எண்ணிப்பார்க்கத் தக்கவர். இவர்களைப் பற்றி எண்ணும்போது சங்கநூல்களில் பயின்றுவந்துள்ள வண்ணகம், வண்ணத்தர் என்னும் சொற்களும் ஓப்புநோக்கத் தக்கவை.

விற்பனைக்கு வரும் பொன்னை உரைத்துப் பார்த்துத் தரம் காணும் தொழிலாளர்கள் சங்ககால மதுரையில் வாழ்ந்துவந்தது பற்றிய செய்தி மதுரைக்காஞ்சி நூலில் குறிப்பிடப்பட்டுள்ளது. இதனை ஒப்புநோக்கி **பொன்னில் தரவண்ணம் காணும் கலைஞர்கள்** வண்ணக்கன் எனப்பட்டதாகக் கொள்ளப்படுகிறது.
* அரச்சலூரில் வாழ்ந்த கொடையாளி **மலையவண்ணக்கன்** என்னும் செய்தி கல்வெட்டில் காணப்படுகிறது.

## அடிக்குறிறிப்பு

பகுப்பு:சங்கப் புலவர்கள்
தொழிலாளர்கள், சங்ககால மதுரை

சங்ககாலத்தில் மதுரையில் வாழ்ந்த **கலைத்தொழிலாளர்**களைப் பற்றி மதுரைக்காஞ்சி என்னும் குறிப்பிட்டுக் காட்டியுள்ளது. இவர்கள் அனைவரையும் **கம்மியர்** என்னும் பெயரால் அது சுட்டுகிறது. இந்தக் கம்மமாகிய கலைத்தொழிலில் பெரியவர்களும், சிறியவர்களும் ஈடுபட்டிருந்தனராம். (வடக்குத் தெரு, தெற்குத் தெரி, கிழக்குத் தெரு, மேற்குத் தெரு என வகைபட்டிருந்த) நால்வேறு தெருக்களிலும் அவர்கள் தம் கம்மத் தொழிலைச் செய்துவந்தனர். அவர்களில் சிலர் தெருக்களில் குடைக்கால் நிறுத்தி அதன் நிழலில் கால் கடுக்க நின்றுகொண்டே பணியாற்றிவந்தனர்.
* சங்கை அறுத்து வளையல் செய்பவர்கள்
* மணியில் துளையிட்டு மணிமாலையாகக் கோத்துத் தருபவர்கள்
* பொன்னைச் சுட்டு அணிகலன்ஃகள் செய்து தருபவர்கள்
* விற்பனைக்கு வரும் பொன்னை உரைத்துப் பார்த்துத் தரம் காண்பவர்கள்
* ஆடைகளைச் சுமந்துசென்று விலை கூறி விற்பவர்கள்
* செம்பாலான பொருள்களை நுறுத்துச் சொல்பவர்கள்
* துணியை மகளிரின் மார்பணிகளாகத் தைத்துத் தருகவர்கள்
* பூ விற்போர்
* (சூடம், சாம்பிராணி, ஊதுபத்தி முதலான) புகையும் நறுமணப் பொருள்களை விற்பவர்கள்
* (விற்பனைக்கு வரும் பொருள் எதுவாயினும் அதன் தரத்தை) ஆராய்ந்து மக்களுக்குச் சொல்பவர்கள்
* எந்தப் பொருளாக இருந்தாலும் அதனைப் போலவே உவமப் பொருளாக்கி ஓவியகாகவும், சிலைகளாகவும் வடித்துத் தரும் **கண்ணுள்-வினைஞர்**

## அடிக்குறிப்பு

பகுப்பு:சங்க காலச் சமூகம்
பகுப்பு:சங்க காலக் கலைகள்
நதி (திரைப்படம்)

**நதி** () என்பது ஹரி போத்தன் தயாரிப்பில், 1969 அக்டோபர் 24-ல் வெளியான மலையாளத் திரைப்படம்.

## நடிகர்கள்
*பிரேம் நசீர்
*மது
*திக்குறிசி சுகுமாரன் நாயர்
*பி. ஜே. ஆன்றணி
*அடூர் பாசி
*சங்கராடி
*நெல்லிக்கோடு பாசுக்கரன்
*ஆலும்மூடன்
*சாச்சப்பன்
*டி.கெ. செல்லப்பன்
*சங்கர்மேனன்
*சாரதா
*அம்பிகா
*கவியூர் பொன்னம்ம
*டி.ஆர். ஓமனா
*அடூர் பவானி
*ஜெசி
*பேபி சுமதி.

## பின்னணிப் பாடகர்கள்
*கே. ஜே. யேசுதாசு
*பி. சுசீலா
*சி. ஓ. ஆன்றோ

## பங்காற்றியோர்
*தயாரிப்பு - ஹரி போத்தன்
*இயக்கம் - எ வின்சென்ட்
*சங்கீதம் - ஜி தேவராஜன்
*ˆஇசையமைப்பு - வயலார்
*வெளியீடு - சுப்ரியா றிலீசு
*கத - பி ஜே ஆன்றணி
*திரைக்கதை, வசனம் - தோப்பில் பாசி

## பாடல்கள்
*சங்கீதம் - ஜி. தேவராஜன்
*இசையமைப்பு - வயலார் ராமவர்மா

## சான்றுகள்

## வெளி இணைப்புகள்
*இண்டர்நெட் மூவி டேட்டாபேசில் நதி
*தி இந்துவில் 

பகுப்பு:1969 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
ராஜேந்திர யாதவ்

**ராஜேந்திர யாதவ்**, இந்தி எழுத்தாளர் ஆவார்.  "நயீ கஹானி" என்ற இந்தி மொழி இலக்கிய அமைப்பின் முன்னோடி உறுப்பினர் ஆவார். இவர் மனைவி மன்னு பண்டரியும் இந்தி கதை எழுத்தாளர் ஆவார்.

## வாழ்க்கைக் குறிப்பு
இவர் உத்தரப் பிரதேசத்தில் பிறந்தவர். ஹன்ஸ் என்ற இதழின் ஆசிரியரும் ஆவார். "பிரேத் போல்தே ஹே" என்ற பெயரில் இவர் எழுதிய நாவல், சர ஆகாஸ் என்ற பெயரில் திரைப்படமாக்கப்பட்டது. 1999-2001ல் பிரசர் பாரதியில் பணியாற்றினார்.

## ஆக்கங்கள்
* "பிரேத் போல்தே ஹே" 1951.
* உக்ரே ஹுயே லோக்
* குல்த்த
* செக் அண்ட் மேட்
* ஸ்ட்ரேஞ்சர்ஸ் ஆன் தி ரூஃப் (ருத் வனிதா மொழிபெயர்த்தார்) 1994, Penguin, .
* ஏக் இஞ்ச் முஸ்கான்

## சான்றுகள்


## இணைப்புகள்
* ஹன்ஸ் இதழில் ராஜேந்திர யாதவ் பற்றி
* ராஜேந்திர யாதவ் கதை

பகுப்பு:இந்தி எழுத்தாளர்கள்
பகுப்பு:1929 பிறப்புகள்
பகுப்பு:2013 இறப்புகள்
வி. வீரசிங்கம்

**விசுவலிங்கம் வீரசிங்கம்** (*Visuvalingam Veerasingam*, 1892 - 5 டிசம்பர் 1964) இலங்கைத் தமிழ் ஆசிரியரும், அரசியல்வாதியும், நாடாளுமன்ற உறுப்பினரும், கூட்டுறவாளரும் ஆவார்.

## ஆரம்ப வாழ்க்கை
வீரசிங்கம் 1892 ஆம் ஆண்டில் இலங்கையின் வடக்கே யாழ்ப்பாணத்தில் மானிப்பாய் நகரில் பிறந்தவர். மானிப்பாய் இந்துக் கல்லூரியில் கல்வி பயின்றார். இலங்கைப் பல்கலைக்கழகக் கல்லூரியில் பயின்று பொருளாதாரம், கல்வி, தமிழ் ஆகிய பாடங்களில் இலண்டன் பல்கலைக்கழக பட்டத்தைப் பெற்றுக் கொண்டார். மானிப்பாய் இந்துக் கல்லூரியில் ஆசிரியராக இணைந்த இவர் 1922 ஏப்ரலில் கல்லூரியின் அதிபரானார். இளம் வயதிலேயே வாழ்க்கைத் துணையை இழந்தார். மறுமணம் செய்யவில்லை.

[thumb|left|200px|யாழ்ப்பாணம் [வீரசிங்கம் மண்டபம்]]
1951 ஆம் ஆண்டில் ஆசிரியப் பணியில் இருந்து இளைப்பாறிய பின்னர் யாழ்ப்பாண மாவட்டத்துக்கான கூட்டுறவு இயக்கத்தின் முக்கிய பங்காற்றலானார். யாழ் மாவட்டத்துக்கான கூட்டுறவு சங்கத்தின் முதலாவது தலைவராக இவர் தேர்ந்தெடுக்கப்பட்டு இறக்கும் வரையில் அப்பதவியில் இருந்தார். யாழ்ப்பாண நகரில் கூட்டுறவு சங்கத்தினால் அமைக்கப்பட்ட வீரசிங்கம் மண்டபத்திற்கு இவரது நினைவாக அப்பெயர் சூட்டப்பட்டது.

## அரசியலில்
1947 நாடாளுமன்றத் தேர்தலில் வீரசிங்கம் சுயேட்சை வேட்பாளராக வட்டுக்கோட்டை தேர்தல் தொகுதியில் முதற்தடவையாகப் போட்டியிட்டு அகில இலங்கைத் தமிழ்க் காங்கிரஸ் கட்சி வேட்பாளர் க. கனகரத்தினத்திடம் தோற்றார். ஆனாலும், 1952 தேர்தலில் சுயேட்சையாகப் போட்டியிட்டு கனகரத்தினத்தை 420 வாக்குகள் வித்தியாசத்தில் வெற்றி பெற்று நாடாளுமன்றம் சென்றார்.

1952 சனவரியில் இவர் பிரித்தானிய இராச்சியத்தின் Order of the British Empire விருதைப் பெற்றார்.

## நினைவு
*யாழ்ப்பாண நகரில் உள்ள வீரசிங்கம் மண்டபத்திற்கு இவரது நினைவாக பெயர் சூட்டப்பட்டது.
*விஸ்வலிங்கம் வீரசிங்கம் ஞாபகார்த்த அஞ்சல்தலை 2016 மே 27 அன்று இலங்கை அஞ்சல் திணைக்களத்தினால் வீரசிங்கம் மண்டபத்தில் வெளியிடப்பட்டது.

## மேற்கோள்கள்

பகுப்பு:1892 பிறப்புகள்
பகுப்பு:1964 இறப்புகள்
பகுப்பு:இலங்கையின் 2வது நாடாளுமன்ற உறுப்பினர்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கைத் தமிழ் அரசியல்வாதிகள்
பகுப்பு:இருபதாம் நூற்றாண்டு இலங்கை அரசியல்வாதிகள்
நாகப்பன் படையாட்சி

**சாமி நாகப்பன் படையாட்சி** (*Sammy Nagappan Padayatchi*, 1891 - 1909) தென்னாப்பிரிக்காவில் சத்தியாகிரகப் போராட்டத்தில் ஈடுபட்ட ஓர் இந்திய தியாகி ஆவார்.

## வாழ்க்கைக் குறிப்பு
சாமி நாகப்பன் தமிழ்நாட்டில் மயிலாடுதுறை மாவட்டம், மயிலாடுதுறை அருகே ஒரு கிராமத்தில் 1891 ஆம் ஆண்டு  பிறந்தார். இவரின் தோற்றம், பிறந்த ஊர் பற்றிய விவரங்கள் தெளிவாக இல்லை. ஆனால் 1900களில் இந்தியாவிலிருந்து தென் ஆப்பிரிக்காவிற்கு கூலி தொழிலாளியாக அழைத்து செல்லப்பட்டவர்களில் இவரும் ஒருவர். நாகப்பன் 1909 ஆம் ஆண்டு சூலை 6 ஆம் நாள் இரட்டை நுரையீரல் அழற்சியால் பாதிக்கப்பட்டுக் காலமானார்.

## சத்தியாக்கிரகத்தில் ஈடுபாடு
1909 ஆம் ஆண்டு மகாத்மா காந்தியுடன் நாகப்பன் சத்தியாக்கிரகத்தில் ஈடுபட்டார். முதல் சத்தியாக்கிரகப் பிரச்சாரத்தின் போது, அவருக்கு 10 நாட்கள் கடின உழைப்புடன் கூடிய தண்டனை விதிக்கப்பட்டது.

## இறப்பு
1909 சூன் 21 அன்று கடுமையான உழைப்புடன் கூடிய பத்து நாட்கள் சிறைத்தண்டனை விதிக்கப்பட்டபோது நாகப்பனுக்கு சுமார் 18 வயது ஆகும். கோட்டையில் ஒரு இரவைக் கழித்த பிறகு, 26 கி.மீ தொலைவில் உள்ள ஜுக்ஸ்கி சாலை சிறை முகாமுக்கு நடந்து செல்ல வேண்டிய கட்டாயம் ஏற்பட்டது. சூன் 30 அன்று அவர் முகாமிலிருந்து வெளியேற்றப்பட்டு, இரட்டை நிமோனியா மற்றும் அதன் விளைவாக ஏற்பட்ட இதய செயலிழப்பு காரணமாக சூலை 06 1909 ஆண்டு இறந்தார். அவரது உடல் முழுவதும் காயங்கள் நிறைந்திருந்தது. சிறையில் குறைந்தபட்சம் ஒரு வார்டனால் அவர் உடல் ரீதியாக துன்புறுத்தப்பட்டதாகவும், அவரது நோய் சிறை அதிகாரிகளால் புறக்கணிக்கப்பட்டதாகவும், அவர் இன்னும் தனது கடின உழைப்புடன் கூடிய தண்டனையை நிறைவேற்றுவார் என்று எதிர்பார்க்கப்பட்டதாகவும் சக கைதிகள் தெரிவித்தனர், இது இறுதியில் அவரது மரணத்திற்கு வழிவகுத்தது. அனைத்து ஆதாரங்களும் இருந்தபோதிலும், அதிகாரப்பூர்வ விசாரணை சிறை அதிகாரிகளை விடுவித்து, முகாமில் உள்ள பயங்கரமான நிலைமைகள் குறித்த குற்றச்சாட்டுகளை நிராகரித்தது.

## நினைவு சின்னம்
ஜொகனஸ்பர்க் அருங்காட்சியகத்தில் நாகப்பன் படையாட்சியின் நினைவை போற்றும் வகையில் அவரின் உருவ படம் வைக்கப்பட்டுள்ளது.

## மேற்கோள்கள்

## வெளி இணைப்புகள்
* www.yarl.com

பகுப்பு:தென்னாப்பிரிக்கத் தமிழர்
பகுப்பு:1891 பிறப்புகள்
பகுப்பு:1909 இறப்புகள்
பகுப்பு:தமிழ்நாட்டுக்கு வெளியே இறந்த தமிழ்நாட்டவர்கள்
ரீமா கல்லிங்கல்

**ரீமா கல்லிங்கல்**, வடிவழகியும், மலையாள, தமிழ்த் திரைப்பட நடிகையும் ஆவார். 2009-இல் வெளியான ருது, இவரது முதல் படம்.

## வாழ்க்கைக் குறிப்பு
திருச்சூர் மாவட்டம், அய்யந்தோள் என்ற ஊரில் கே. ஆர். ராஜன், லீனாபாயி ஆகியோர்க்கு மகளாகப் பிறந்தார். 2013 நவம்பர் முதலாம் நாள், மலையாள இயக்குனரான ஆஷிக் அபுவைத் திருமணம் செய்துகொண்டார்

## விருதுகள்
* சிறந்த நடிகைக்கான, கேரள அரசின் விருது (2012) (படங்கள்: 22 பீமேல் கோட்டயம், நித்ர)

## திரைப்படங்கள்

## மேற்கோள்கள்

## வெளி இணைப்புகள்

பகுப்பு:1986 பிறப்புகள்
பகுப்பு:வாழும் மக்கள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:கேரள மாநில திரைப்பட விருது வென்றவர்கள்
பகுப்பு:1984 பிறப்புகள்
ஆஷிக் அபு

ஆஷி அபு, மலையாளத் திரைப்பட இயக்குநர் ஆவார்.

## வாழ்க்கைக் குறிப்பு
நவம்பர் 1, 2013 அன்று, மலையாளத் திரைப்பட நடிகையான ரீமா கல்லிங்கலை பதிவுத் திருமணம் செய்துகொண்டார்.

## திரைப்படங்கள்

## சான்றுகள்

## இணைப்புகள்
* 

பகுப்பு:மலையாளத் திரைப்பட இயக்குநர்கள்
பகுப்பு:வாழும் மக்கள்
பகுப்பு:1978 பிறப்புகள்
செகவீர பாண்டியனார்

**கவிராச பண்டிதர் செகவீர பாண்டியனார்** (10 மார்ச் 1886 - 17 சூன் 1967) இருபதாம் நூற்றாண்டைச் சேர்ந்த ஒரு தமிழறிஞர் ஆவார். இன்றைய தூத்துக்குடி மாவட்டத்தில் உள்ள ஒட்டநத்தம் என்னும் சிற்றூரில் பிறந்தவர். கட்டபொம்மன் வழிவந்த குடும்பத்தைச் சேர்ந்த இவர், முத்துக்கவிராயர் என்பவரிடம் முறையாக இலக்கண, இலக்கியங்களைக் கற்றவர். சிறந்த புராண சொற்பொழிவாளராகத் திகழ்ந்தவர். கவிதை, உரைநடை, மொழிபெயர்ப்பு எனப் பல்வேறு வடிவங்களில் நூல் எழுதியவர்.

மதுரை மேலமாசி வீதியில் வாழ்ந்து மறைந்தவர்.

## படைப்புகள்
செகவீரபாண்டியனாரின் படைப்புகள் 2010-11 ஆம் ஆண்டில் தமிழக அரசால் நாட்டுடைமை ஆக்கப்பட்டன. தமிழ்நாடு அரசு இதற்கானப் பரிவுத் தொகையாக  6 இலகரம் (இலட்சம்) இந்திய ரூபாய்களை  நல்கியது. இவரது படைப்புகளின் பட்டியல் வருமாறு:

## சான்றடைவு

பகுப்பு:தமிழ்நாட்டுத் தமிழறிஞர்கள்‎
பகுப்பு:நாட்டுடைமை நூல்களின் ஆசிரியர்கள்
பகுப்பு:எழுத்தாளர் வாரியாக தமிழ் நூற்பட்டியல்கள்
பகுப்பு:19 ஆம் நூற்றாண்டுத் தமிழ் நூல்கள்
பகுப்பு:20 ஆம் நூற்றாண்டுத் தமிழ் நூல்கள்
பகுப்பு:தூத்துக்குடி மாவட்ட மக்கள்
பகுப்பு:1886 பிறப்புகள்
பகுப்பு:1967 இறப்புகள்
மூலதனம் (திரைப்படம்)

**மூலதனம்**, முகமது அசீம் தயாரிப்பில் வெளியான மலையாளத் திரைப்படம். 1969 ஆகஸ்ட் 15ல் வெளியானது

## நடிகர்கள்
*சத்யன்
*பிரேம் நசீர்
*கே. பி. உமர்
*அடூர் பாசி
*சங்கராடி
*மணவாளன் ஜோசப்
*கோட்டயம் செல்லப்பன்
*எட்டி
*சி. ஏ. பாலன்
*பரதன்
*கெடாமங்கலம் அலி
*நம்பியார்
*மாஸ்டர் பிரமோத்
*சாரதா
*அம்பிகா
*ஜயபாரதி
*ஸ்ரீலதா
*சாயி
*சுசீலா.

## பின்னணிப் பாடகர்கள்
*சி. ஓ. ஆன்றோ
*கே. ஜே. யேசுதாஸ்
*பி. சுசீலா
*வேணு.

## பங்காற்றியோர்
*தயாரிப்பு - முகமது அசீம்
*இயக்கம் - பி பாசுகரன்
*சங்கீதம் - ஜி தேவராஜன்
*இசையமைப்பு - பி பாசுக்கரன்
*வெளியீடு - ஜியோ பிக்சர்சு
*கதை, திரைக்கதை, வசனம் - தோப்பில் பாசி

## பாடல்கள்
*சங்கீதம் - ஜி. தேவராஜன்
*இசையமைப்பு - பி. பாசுக்கரன்

## சான்றுகள்

## வெளி இணைப்புகள்
*தி இந்துவில் மூலதனம்
*இன்றர்நெற்ற் மூவி டேட்டாபேசில் மூலதனம்
*யூட்யூபில் மூலதனம்

பகுப்பு:1969 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
கூட்டுகுடும்பம் (திரைப்படம்)

**கூட்டுகுடும்பம்**, எம். குஞ்சாக்கோ தயாரிப்பில், சேதுராமன் இயக்கத்தில் வெளிவந்த மலையாளத் திரைப்படம். இந்த படம் 1969 நவம்பர் 28ல் வெளியானது. பிரேம் நசீர், சத்யன், ஷீலா ஆகியோர் முன்னணி வேடங்களி. நடித்துள்ளனர்.

## நடிகர்கள்
*பிரேம் நசீர்
*சத்யன்
*கொட்டாரக்கர ஸ்ரீதரன் நாயர்
*அடூர் பாசி
*எச். பி. பிள்ளை
*மணவாளன் ஜோசப்
*கோவிந்தன்குட்டி
*ஆலும்மூடன்
*எச். ஜே. தேவ்
*கான்
*சாரதா
*ஷீலா
*உஷாகுமாரி
*அடூர் பவானி
*அடூர் பங்கஜம்

## பின்னணிப் பாடகர்கள்
*பி. வசந்தா
*கே. ஜே. யேசுதாசு
*பி. சுசீலா

## பங்காற்றியோர்
*தயாரிப்பு - எம் குஞ்சாக்கோ
*இயக்கம் - கெ எச் சேதுமாதவன்
*சங்கீதம் - ஜி தேவராஜன்
*இசையமைப்பு - வயலார்
*கதை, வசனம் - தோப்பில் பாசி.

## பாடல்கள்
*சங்கீதம் - ஜி. தேவராஜன்
*இசையமைப்பு - வயலார் ராமவர்மா

## மேற்கோள்கள்

## வெளி இணைப்புகள்
*இன்டர்நெட் மூவி டேட்டாபேசில் கூட்டுகுடும்பம்

பகுப்பு:1969 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
வீரசிங்கம் மண்டபம்

**கூட்டுறவாளர் வீரசிங்கம் மண்டபம்** (*Co-operator Veerasingam Hall*) அல்லது பொதுவாக **வீரசிங்கம் மண்டபம்** என்பது இலங்கையின் வடக்கே யாழ்ப்பாண நகரில் அமைந்துள்ள ஒரு பொது மண்டபம் ஆகும். யாழ்ப்பாணத்தில் இடம்பெறும் மாநாடுகள், மற்றும் கலாச்சார நிகழ்வுகள் இம்மண்டபத்திலேயே நடத்தப்படுகின்றன. யாழ்ப்பாண மாவட்டம் கூட்டுறவு நிலையத்தின் முதலாவது தலைவராகப் பணியாற்றிய வி. வீரசிங்கம் என்பவரின் நினைவாக இம்மண்டபத்திற்கு அவரது பெயர் சூட்டப்பட்டது. மானிப்பாய் இந்துக் கல்லூரி ஆசிரியரான வீரசிங்கம் வட்டுக்கோட்டை நாடாளுமன்ற உறுப்பினராக இருந்தவர்

1974 ஆம் ஆண்டு சனவரியில் நான்காவது உலகத் தமிழாராய்ச்சி மாநாடு இம்மண்டபத்திலேயே நடத்தப்பட்டது.

## மேற்கோள்கள்

பகுப்பு:யாழ்ப்பாணத்திலுள்ள கட்டடங்களும் கட்டமைப்புக்களும்
லைலா மஜ்னு

லைலா மஜ்னு என்ற பெயரில் உள்ள கட்டுரைகள்:
*லைலாவும் மஜ்னுனும், லைலா, மஜ்னு காதல் கதை

## திரைப்படங்கள்
*லைலா மஜ்னு (1949 திரைப்படம்), தெலுங்குத் திரைப்படம்
*லைலா மஜ்னு (1950 திரைப்படம்), தமிழ்த் திரைப்படம்
*லைலா மஜ்னு (1962 திரைப்படம்), மலையாளத் திரைப்படம்
*லைலா மஜ்னு (1976 திரைப்படம்), இந்தித் திரைப்படம்
லைலா மஜ்னு (1962 திரைப்படம்)

:இதே பெயரில் உள்ள மற்றவைக்கு, லைலா மஜ்னு கட்டுரையைப் பார்க்கவும்.
﻿
**லைலா மஜ்னு** என்பது 1962-ல் வெளியான மலையாளத் திரைப்படம். இந்தபடத்தை இயக்கியது பி. பாசுக்கரன். பாரசீகக் கவிஞரான நிசாமியின் கதையான, லைலா மஜ்னுவை முதன்மைப்படுத்தி எடுக்கப்பட்டது. இதில் பன்னிரண்டு பாடல்கள் உள்ளன.

## நடிகர்கள்
*சத்யன்
*பிரேம் நசீர்
*பஹதூர்
*கொச்சப்பன்
*கொட்டாரக்கர சீதரன் நாயர்
*குட்டயேடத்தி விலாசினி
*சாந்தினி (பழையகால நடிகை)
*விஜயலட்சுமி
*திக்குறிசி சுகுமாரன் நாயர்
*டி.எச். முத்தய்யா
*அடூர் பாசி
*எச். ஏ. ஜமீல்
*மாஸ்டர் ராதாகிருஷ்ணன்
*கொடுங்கல்லூர் அம்மிணியம்ம
*பேபி விலாசினி
*சாந்த.

## பின்னணிப் பாடகர்கள்
*எ.பி. கோமளா
*கோமதி
*கே. பி. உதயபானு
*கே. எச். ஜோர்ஜ்
*மெகபூப்
*சாந்தா பி நாயர்
*பி. லீலா

## மேற்கோள்கள்

## வெளி இணைப்புகள்
* 

பகுப்பு:1962 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
மூறூனீ

**மூறூனீ**, கொமொரோசு நாட்டின் தலைநகரமும் மிகப்பெரிய நகரமும் ஆகும். இந்நகரிலேயே கொமொரோசு நாட்டின் அரசபீடம் அமைந்துள்ளது. மேலும், கொமொரோசு நாட்டின் மூன்று முக்கிய தீவுகளில் பெரியதான பெரிய கொமோரி தீவின் தலைநகரமும் ஆகும். கொமோரிய மொழியில் மொரோனி என்பது 'நெருப்பின் மத்தியிலே' என பொருள்படும். இந்நகரம் கர்த்தாலா எரிமலையின் அடிவாரத்திலே அமைந்துள்ளது. இது ஒரு துறைமுக நகரமாகும்.

## வரலாறு
பத்தாம் நூற்றாண்டில் அரேபியக் குடியேறிகளால் தன்சானியாவின் சன்சிபாருடன் வர்த்தகத் தொடர்புடைய ஒரு சுல்த்தானகத்தின் தலைநகரமாக மொரோனி நகரம் தோற்றுவிக்கப்பட்டது. கொமொரோசு ஒன்றியத்தின் ஒரு தீவாகிய அஞ்சோவன் தீவின் பிரதிநிதிகளால் அதிகாரம் பரவலாக்கப்படும் உடன்படிக்கை நிராகரிக்கப்பட்டதையடுத்து 1999 ஏப்ரலில் இங்கு குழப்பமும் வன்முறையும் வெடித்தது.

## புவியியல்
இந்நகரம் பெரிய கொமோரி தீவின் மேற்குக்கரையில் அமைந்துள்ளது. நகரின் கடற்கரையின் பெரும்பகுதி எரிமலைப்பாறைகள் நிறைந்தாகக் காணப்படுகின்றது. நகரின் வடக்கே இற்சந்திரா எனுமிடத்தில் கடற்கரைப்பகுதியில் பதினைந்தாம் நூற்றாண்டைச் சேர்ந்த சுல்த்தான் கோட்டை மற்றும் அரண்மனையின் அழிந்த சுவடுகள் காணப்படுகின்றன.

சுமார் ஒரு மைல் விட்டமும் 2,361 மீட்டர் (7,746 அடி) உயரமும் கொண்ட, உலகில் செயற்படு நிலையிலுள்ள பெரிய எரிமலைகளில் ஒன்றான கர்த்தாலா மலையடிவாரத்தில், எரிமலை மத்தியிலிருந்து வடகிழக்காக சுமார் 10 கிலோமீட்டர் தூரத்தில் மொரோனி நகரம் அமைந்துள்ளது. இவ்வெரிமலை கடந்த 200 ஆண்டுகளாக ஏறத்தாழ பதினொரு ஆண்டுகளுக்கொருமுறை எரிமலைக் குழம்பைக் கக்குகின்றது. கடைசியாக 2005 இல் ஏற்பட்ட எரிமலைப் புகை காரணமாகப் பெருமளவு மக்கள் இடம்பெயர நேரிட்டது.

## பொருளாதாரம்
மூறூனீயில் வனிலா, கொக்கோ, கோப்பி, மென்பானங்கள், பதப்படுத்தப்பட்ட எண்ணெய்கள், உலோக மற்றும் மர உற்பத்திகள் மற்றும் சிமெந்து என்பன உற்பத்தி செய்யப்பட்டு துறைமுகத்திலிருந்து ஏற்றுமதி செய்யப்படுகின்றன.

## மேற்கோள்கள்


பகுப்பு:கொமொரோசு
பகுப்பு:ஆப்பிரிக்கத் தலைநகரங்கள்
பின்னணிக்காட்சி அமைப்பு

**பின்னணிக்காட்சி அமைப்பு** (Set construction) என்பது ஒரு திரைப்படத்தில், ஒரு தொலைக்காட்சி நிகழ்ச்சியில் அல்லது ஒரு நாடகத்தில் வரும் காட்சிச் சூழலைக் குறிப்பதற்காகச் செயற்கையாக முழு அளவுக்கு உருவாக்கப்படும் ஒரு அமைப்பு ஆகும். பார்வையாளர்களைக் கதையின் களத்துக்குள் கொண்டு செல்வதில் பின்னணிக் காட்சியமைப்புக்கு முக்கியப் பங்கு உண்டு. அத்துடன், திரைப்படக் காட்சிகள் நம்பத்தக்கவையாகவும், வேண்டிய உணர்ச்சிகளைப் பார்வையாளர்கள் மத்தியில் உருவாக்குவையாகவும் இருப்பதற்கு முறையான பின்னணிக்காட்சி அமைப்பு மிகவும் அவசியம். இதனாலேயே திரைப்படங்களில் இவற்றை உருவாக்குவதில் பெருமளவு உழைப்பும், கற்பனைத் திறனும் உள்ளிடப்படுகின்றன.

## உருவாக்கம்
குறித்த தயாரிப்பின் இயக்குனரின் தேவைகளுக்கு ஏற்பக் கலை இயக்குநர் பின்னணிக்காட்சி அமைப்புக்களை வடிவமைப்புச் செய்வார். இவ்வடிவமைப்புக்கு அமைய ஒப்பந்தக்காரர்கள் அல்லது கட்டுனர்கள் இந்த அமைப்பைக் குறித்த இடத்தில் கட்டி முடிப்பர். பின்னணிக்காட்சி அமைப்பை வடிவமைப்பவர் தனது வடிவமைப்பை விளக்கும் வகையில், வரைபடங்களையும், அளவுத் திட்டத்துக்கு அமைய உருவாக்கப்பட்ட சிறிய மாதிரியுரு ஒன்றையும் வழங்குவர். வரைபடங்கள், தளப்படம், நிலைப்படம், வெட்டுப்படம் போன்றவற்றையும் சில கூறுகளின் விபரப் படங்களையும் உள்ளடக்கும்.

பகுப்பு:திரைப்படம்
பகுப்பு:நாடகம்